Z A P I S N I K
41. sjednice Vijeća Mjesnog odbora Gornja Kustošija,
30. listopada 2024.
u prostorijama MS, Kustošijanska 276,
s početkom u 18.00 sati

NAZOČNI ČLANOVI VIJEĆA: Valentina Šipek, Dijana Zović, Damir Puhalović, Iva Buljan Meić, Krunoslav Milas, Lovro Catela, Karlo Pale-Halić

Potpredsjednica  konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 41. sjednicu Vijeća Mjesnog odbora.
Vijeće jednoglasno usvaja Zapisnik 40.  sjednice.

Vijeće jednoglasno usvaja

DNEVNI RED
1. [bookmark: _GoBack]Odluka o izmjeni Poslovnika o radu Vijeća Mjesnog odbora Gornja Kustošija - usvajanje
2. Kustošijanska – Kvaternikova - stupići
3. Srednjak – uspornici
4. Domovinski pokret – korištenje prostora
5. Domino – korištenje prostora
6. Krvarić I Gorenci – usporavanje prometa
7. Dvojkovićev put - uspornici, košnja trave
8. Grgićev put – jednosmjerna regulacija prometa
9. Kustošijanska - Divoselska – Vaganačka – postava stupića
10. Informacije, pitanja i prijedlozi


Zapisnik vodi Ivašković Ivica
Ad. 1
Odluka o izmjeni Poslovnika o radu Vijeća Mjesnog odbora Gornja Kustošija - usvajanje
Vijećnici su dobili pisani materijal
Vijeće sa 6 glasova za i 1 suzdržan usvaja
ODLUKU
o izmjeni Poslovnika o radu Vijeća Mjesnog odbora Gornja Kustošija

Članak 1.
	U Poslovniku o radu Vijeća Mjesnog odbora Gornja Kustošija, donesenog na 25. sjednici, 25. svibnja 2023, u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 


Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

Ad. 2
Kustošijanska – Kvaternikova - stupići
Vijećnici su dobili pisani materijal
Vijeće jednoglasno usvaja
Z A K LJ U Č A K
o ponovnom postavljanju stupića

1. Vijeće traži vraćanje tj. ponovno postavljanje 4 stupića na lokaciji Kustošijanska ulica 
ispred kućnog broja 54, s obzirom na to da su isti nezakonito uklonjeni.

2. Ovaj će Zaključak biti dostavljen Gradskom uredu za mjesnu samoupravu.

Ad. 3
Srednjak – uspornici
Vijećnici su dobili pisani materijal
Vijeće jednoglasno usvaja
Z A K LJ U Č A K
o smirivanju prometa
1. Vijeće je raspravljalo o zahtjevu i peticiji građana kojima se traži postava uspornika u ulici Srednjak kod kućnih brojeva 18 i 43.

2. Vijeće traži da nadležni gradski ured izvrši uviđaj na terenu te predloži adekvatno prometno rješenje za smirivanje prometa u ulici Srednjak.

3. Ovaj će Zaključak biti dostavljen Gradskom uredu za mjesnu samoupravu.

Ad. 4
Domovinski pokret – korištenje prostora
Vijećnici su dobili pisani materijal
Vijeće jednoglasno usvaja
Z A K L J U Č A K
o korištenju prostora

1.  Političkoj stranci „Domovinski pokret“ odobrava se  povremeno korištenje prostora u objektu koji koristi Mjesni odbor Gornja Kustošija, Kustošijanska 276, svaki prvi itreći petak  u mjesecu u terminu od 18.00 – 20.00 sati. 

2.  Prostor  iz točke 1. ovog zaključka , koristiti će „Domovinski pokret“, bez naknade.

3. „Domovinski pokret“ obvezuje se postupati s pažnjom dobrog gospodara u korištenju  prostora.

          4.  O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.

Ad. 5
Domino  –  korištenje prostora
Vijećnici su dobili pisani materijal
Vijeće jednoglasno usvaja
Z A K L J U Č A K
o korištenju prostora

1.  Političkoj stranci „Domino“ odobrava se  povremeno korištenje prostora u objektu koji koristi Mjesni odbor Gornja Kustošija, Kustošijanska 276, svaki drugi i četvrti petak  u mjesecu u terminu od 18.00 – 20.00 sati. 

1. Prostor  iz točke 1. ovog zaključka , koristiti će „Domino“, bez naknade.

1. „Domino“ se obvezuje postupati s pažnjom dobrog gospodara u korištenju  prostora.

          4.  O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.

Ad. 6
Krvarić i Gorenci – usporavanje prometa
Vijećnici su dobili pisani materijal
Vijeće jednoglasno usvaja
Z A K LJ U Č A K
o smirivanju prometa u ulicama Krvarić i Gorenci
1. Vijeće je raspravljalo o zahtjevu građana kojima se traži usporavanje prometa u ulicama Krvarić i Gorenci.

2. Vijeće traži što hitnije izvođenje radova prema postojećem rješenju za uvođenje zone ograničenja brzine na 30 km/h te postave pripadajuće prometne signalizacije. Rješenja: klasa UP/I-340-08/23-002/1551 i Klasa UP/I-340-08/24-002/1338 

3. Ovaj će Zaključak biti dostavljen Gradskom uredu za mjesnu samoupravu.

Ad. 7
Dvojkovićev put - uspornici, košnja trave
Vijećnici su dobili pisani materijal
Vijeće jednoglasno usvaja
Z A K LJ U Č A K
o premještanju uspornika prometa
1. Vijeće traži da se uspornik prometa sa lokacije Dvojkovićev put 4A premjesti i zamjeni sa uzvišenom plohom s pješačkim prijelazom na lokaciju Dvojkovićev put 2 zbog blizine škole.

2. Za isto već postoji zaključak VGČ Črnomerec Klasa 026-02/21-001/61 Urbroj 251-06-11-3-21-8 od 28. siječnja 2021

3. Ovaj će Zaključak biti dostavljen Gradskom uredu za mjesnu samoupravu.

Vijeće jednoglasno usvaja
Z A K LJ U Č A K
o košnji trave
1. Vijeće traži redovitu košnju trave u ulici Dvojkovićev put uz ogradu dječjeg školskog igrališta sa strane ulice.

2. Ovaj će Zaključak biti dostavljen Gradskom uredu za mjesnu samoupravu.

Ad. 8
Grgićev put – jednosmjerna regulacija prometa
Vijećnici su dobili pisani materijal
Vijeće jednoglasno usvaja
Z A K LJ U Č A K
o uvođenju jednosmjerne regulacije prometa
1. Vijeće je raspravljalo o zahtjevu građana kojim se traži uvođenje jednosmjerne regulacije prometa u ulici Grgićev put.

2. Vijeće traži da nadležni gradski ured izvrši uviđaj na terenu te utvrdi mogućnost i opravdanost takvog prometnog zahvata kako bi se potom mogla organizirati javna tribina sa građanima navedene ulice sa temom uvođenja jednosmjerne prometne regulacije u ulici Grgićev put.

3. Ovaj će Zaključak biti dostavljen Gradskom uredu za mjesnu samoupravu.

Ad. 9
Kustošijanska - Divoselska – Vaganačka – postava stupića
Vijećnici su dobili pisani materijal
Vijeće jednoglasno usvaja
Z A K LJ U Č A K
o postavi stupića
1. Vijeće je raspravljalo o zahtjevu građana kojim se traži postava stupića u Kustošijanskoj ulici kod Vaganačke i Divoselske ulice.

2. [bookmark: _heading=h.30j0zll]Vijeće je Zaključkom KLASA: 024-08/23-03/2021 URBROJ: 251-13-11-3/005-23-6 od 17. listopada 2023. već tražilo postavu navedenih stupića. Obzirom da je u međuvremenu izdato rješenje za postavu istih, Vijeće traži njihovo što hitnije postavljanje.

3. Ovaj će Zaključak biti dostavljen Gradskom uredu za mjesnu samoupravu.

Ad. 10
Informacije, pitanja, prijedlozi

Lovro Catela postavlja pitanje kad je zadnji puta očišćena taložnica potoka Kustošak na križanju Kustošijanske i Vatrogasne ulice.
Vijećničko pitanje proslijeđeno u Hrvatske vode d.d.


Sjednica je završila u 19:45
KLASA: 024-08/24-003/2179
URBROJ: 251-13-11-3/005-24-2
Zagreb, 30. listopada 2024.
                                                                                                Predsjednica Vijeća 
                                                                                      Mjesnog odbora Gornja Kustošija
        
	    Valentina Šipek

